da da nl da da da da da da is da da da da en da de da en da en en it en da da sv da da en da da da da da it fr da da en sv da en de da da da da da da da da da fr da da da da da da nl da da da da da da da da da da da da da da da da da da da da de da da da da da da da da da da nn da da da da da en da da da da da da da da da da da da da da da da da da da da da da da da da da da da da da zh en fa da da da en fr da ms nb nb nl eu ta ro nl da da da da
Projektansvarlig til Internationale events - GymDanmark
Hvad søger du efter? Søg
Kurser til børn og familie
DM Ugen 2022 – Én by, 29 idrætter og 100 medaljesæt
Trivsel, træning og gode oplevelser med gymnastik og fitness – hele livet
GymDanmark skal afholde Europamesterskabet 2020 i TeamGym og Verdensmesterskabet i Idrætsgymnastik i 2021. Vil du drive og tage ansvar for GymDanmarks store internationale events?
Vi leder efter en projektleder med stærke kommunikative kompetencer, som kan sikre styring af projekter med mange interessenter, samt have stort overblik og passion for at arbejde med sportsevents. Vores nuværende projektleder skal på barsel, og derfor har vi brug for en barselsvikar til at løfte vores to megaevents på dansk jord i 2020 og 2021. Du vil blive projektleder for begge events og skal styre processen omkring planlægning, koordinering af alle led i processen, have det store overblik over afviklingen af eventsene, samt den afsluttende evaluering og rapportering.
Du bliver en del af et Forbundskontor, hvor 20 ambitiøse og engagerede ansatte alle brænder for udviklingen af GymDanmark. Vores hverdag er præget af god stemning, en uhøjtidelig omgangstone, en flad organisation præget af fleksibilitet og højt til loftet. Vi lægger stor vægt på at have det godt sammen. Som en del af GymDanmark får du adgang til et stort fagligt netværk i Idrættens Hus, hvor ca. 400 ansatte alle arbejder ind for idrættens verden.
Som Projektleder har du det administrative ansvar for gennemførelse af vores events, hvor du refererer til GymDanmarks direktør og til en politisk ledet styregruppe.
Dit primære ansvar er at sikre, at vi kommer succesfuldt i mål med vores to megaevents i 2020 og 2021. De fleste ting er allerede på plads for EM i 2020, her skal projektet styres i mål. I forhold til VM 2021 vil du få stor indflydelse på opbygning af eventorganisationen, etablering af arbejdsgrupper og rekruttering af frivillige til overordnede områder.
Dit hovedfokus er EM i TeamGym 2020 og VM i Idrætsgymnastik 2021, hvor du skal sikre strategien, gennemførsel og forpligtelser i forbindelse samarbejdspartnere, herunder:
Sikre en økonomisk balanceret og logistikmæssig gennemførsel på et højt internationalt niveau
Du har ansvaret for projekterne fra A til Z og forventes at løse små og store opgaver
Sikre og tage ansvar for en bæredygtig eventplanlægning
Ansvaret for at udvikle og drive projektet og sikre involvering, ejerskab og sammenhæng på tværs af organisationerne
Sikre at eventens vision går i opfyldelse
Vi lægger vægt på høj faglighed, stærkt engagement og uhøjtidelig omgangstone. Du skal være ambitiøs, arbejdsom og grundig i din opgaveløsning, så ingenting bliver glemt eller overset. Samtidig skal du være indstillet på at bidrage til det gode kollegiale sammenhold og tillidsfulde samarbejde både på forbundskontoret og i relation til de mange frivillige i GymDanmark.
Det er derfor vigtigt, at du:
Har overblik og sikrer stærk styring i projekter med mange interessenter
Kan arbejde og løse opgaver selvstændigt
Har en stærk passion for at arbejde med at skabe de bedste rammer for et EM og VM
God til at agere i og skabe involvering blandt både ansatte og frivillige
Er åben og har let ved at skabe nye relationer
Er stærk i relationen med andre, herunder at sikre det gode partnerskab imellem Sport Event Denmark, Københavns Kommune, Ballerup Kommune, Region Hovedstaden, samt det internationale og europæiske gymnastik forbund
Kan håndtere et projekt økonomisk: budget, budgetopfølgning mv.
Dygtig købmand (salg af sponsorater og billetter)
Er en positiv og udadvendt teamplayer med blik for at motivere andre
Har respekt og forståelse for vores frivillige og de præmisser, de arbejder under
Deltager i aften- og weekendarbejde efter behov
Erfaring med projektledelse fra idrætsevents foretrækkes
Dokumenterede resultater, der viser at du kan arbejde systematisk, mestrer at igangsætte og afslutte projekter samt formår at agere i politisk ledede organisationer
Solid erhvervserfaring fra lignende stillinger
Indgående kendskab til idrætsverdenen
Uddannelsesmæssig baggrund med afsæt i projektstyring- og ledelse
Problemfri kommunikation både mundtligt og skriftligt, på dansk og engelsk
GymDanmark er et af Danmarks ældste og næststørste idrætsforbund. GymDanmarks administration har forbundskontor i Idrættens Hus i Brøndby. Vi har fredagsbar og fællesmotion for dem, der har lyst. Idrættens Hus byder desuden på fælles kantineordning og diverse motionsfaciliteter.
Forbundskontoret servicerer vores 200.000 medlemmer, 10.000 licenshavere, 450 foreninger, otte disciplinudvalg, adskillige undersektioner, samt 70 folkevalgte, herunder forbundsbestyrelsen.
Vi gør os umage med at skabe en arbejdsplads, hvor vi har det sjovt samtidig med, at vi udvikler os fagligt. I jobbet får du får stillet mobiltelefon og PC til rådighed.
Stillingen er en fuldtids-projektansættelse frem til 1. november 2021, da vores projektleder skal på barsel. Tiltrædelse snarest muligt.
Ansøgningsfristen er torsdag 6. februar 2020. Send din ansøgning og dit CV til Event Manager Janne Jelstad, jje@gymdanmark.dk
Samtaler vil blive gennemført i uge i uge 8 og 9.
For flere oplysninger om stillingen, kan du kontakte Event Manager Janne Jelstad på tlf. 4326 2611.
GymDanmark ønsker at fremme ligestilling og mangfoldighed. Vi opfordrer derfor alle kvalificerede at søge stillingen – uanset køn, etnisk baggrund, seksuel orientering, handicap, religion eller alder. Vores fokus på at gymnastik er for alle, er også afspejlet i vores rekrutteringsproces.
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Fristen for at opstille til GymDanmarks frivillige enheder er ved at udløbe 6. september 2022
Gå på opdagelse i vores uddannelser og kurser
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Nyheder om hvad der rører sig i gymnastikkens verden og informationer om kurser, uddannelse og billetsalg til vores events kommer til din indbakke ugenligt.
Når du tilmelder dig, giver du dit samtykke til at GymDanmark må sende ugentlige nyhedsbreve (GymNyt).
Du kan til enhver tid tid afmelde dig igen. Du afmelder ved at klikke afmeld nederst i nyhedsbrevet.
Tilmeld dig GymNYT –
Vi holder dig opdateret ugentligt
+ 45 4326 2601
Reg. & Kontonr.: 4180 3119119022